b"\n_START_ARTICLE_\n274\xc3\xa8 Esquadr\xc3\xb3 de la RAF\n_START_SECTION_\nHist\xc3\xb2ria\n_START_PARAGRAPH_\nCreat com a un esquadr\xc3\xb3 anti-submar\xc3\xad, dotat amb Vickers Vimys a Seaton Carew, a partir de novembre de 1918, pocs dies abans del final de la Primera Guerra Mundial, mai no va arribar a ser format i el nombre va ser transferit al 5\xc3\xa8 Esquadr\xc3\xb3 (Comunicacions) a Bircham Newton. L'esquadr\xc3\xb3 va rebre Handley Page V/1500s, per\xc3\xb2 despr\xc3\xa9s dels entrenaments, es decid\xc3\xad que es concentrarien en bombarders bimotors m\xc3\xa9s petits i la unitat va ser dissoldre's el 30 de gener de 1920, amb el seu personal formant el nucli de l'esquadr\xc3\xb3 207. _NEWLINE_El 19 d'agost de 1940 torn\xc3\xa0 a ser reformat a Amriya (Egipte) com a esquadr\xc3\xb3 de caces, consistent amb una Ala A dotada de Hurricanes i una Ala B amb Gladiators;, aix\xc3\xad com l'Ala Francesa, que provenia del 80\xc3\xa8 Esquadr\xc3\xb3, que usava dos caces Morane 406 i dos avions de reconeixement Potez 63-11 per\xc3\xb2 la situaci\xc3\xb3 no trig\xc3\xa0 a canviar, car els francesos marxaren al setembre i a l'octubre l'Ala B va ser reequipada tamb\xc3\xa9 amb Hurricanes._NEWLINE_Entre desembre de 1940 i maig de 1942 l'esquadr\xc3\xb3 particip\xc3\xa0 en les operacions de ca\xc3\xa7a al Desert Occidental, amb per\xc3\xadodes dedicats a tasques defensives a Egipte. Al maig de 1942 els avions de l'esquadr\xc3\xb3 van ser convertits a un paper de ca\xc3\xa7a bombarder i comen\xc3\xa7\xc3\xa0 a realitzar operacions d'atac contra objectius terrestres en suport del Vuit\xc3\xa8 Ex\xc3\xa8rcit, especialment durant la batalla d'El Alamein, i comen\xc3\xa7\xc3\xa0 a avan\xc3\xa7ar a trav\xc3\xa9s de L\xc3\xadbia a mesura que el Vuit\xc3\xa8 Ex\xc3\xa8rcit anava capturant aer\xc3\xb2droms. Quan l'esquadr\xc3\xb3 arrib\xc3\xa0 a Tun\xc3\xadsia torn\xc3\xa0 al seu paper de defensa a\xc3\xa8ria, cobrint combois per la costa L\xc3\xadbia i rebent diversos Spitfires a l'abril de 1943._NEWLINE_Al setembre l'esquadr\xc3\xb3 es trasllad\xc3\xa0 a Xipre, on va canviar tots els seus avions per Spitfires durant el mes d'octubre. Al febrer de 1944 va ser traslladat a It\xc3\xa0lia realitzant operacions ofensives contra els Balcans, en suport dels partisans Per\xc3\xb2 el 10 d'abril de 1944, l'esquadr\xc3\xb3 va ser traslladat al Regne Unit i instal\xc2\xb7lat el 24 d'abril a Hornchurch. A partir d'aquell moment formava part de la 2a For\xc3\xa7a A\xc3\xa8ria T\xc3\xa0ctica i realitz\xc3\xa0 diverses missions con connexi\xc3\xb3 amb la imminent invasi\xc3\xb3 i don\xc3\xa0 cobertura a\xc3\xa8ria a les forces d'invasi\xc3\xb3._NEWLINE_Durant el mes d'agost va rebre els nous Hawkers Tempest V, i immediatament destinat a combatre les bombes volants V-1 llan\xc3\xa7ades contra Gran Bretanya en aquells moments, reclamant 15 vict\xc3\xb2ries sobre les V-1 mentre que operava amb l'Ala Manston conjuntament amb el 80\xc3\xa8 Esquadr\xc3\xb3. Un cop desaparegu\xc3\xa9 l'amena\xc3\xa7a de les V-1, l'esquadr\xc3\xb3 es trasllad\xc3\xa0 al continent, reunint-se amb la 2a For\xc3\xa7a A\xc3\xa8ria T\xc3\xa0ctica al setembre. Amb base als Pa\xc3\xafsos Baixos, l'esquadr\xc3\xb3 pass\xc3\xa0 a formar part de l'Ala 122, conjuntament amb quatre esquadrons m\xc3\xa9s dotats amb Tempests. All\xc3\xa0 continu\xc3\xa0 donant suport als ex\xc3\xa8rcits aliats mentre que s'apropaven a Alemanya; realitzant missions de llarg reconeixement sobre Alemanya, on a vegades van haver de fer front al reactor Me 262. En aquest per\xc3\xadode, el 23 de gener els cinc esquadrons de l'ala van entrar en combat, reclamant 23 vict\xc3\xb2ries en total. Al setembre de 1945 les tripulacions tornaren a Warmwell, i l'esquadr\xc3\xb3 va ser dissolt fusionant-se amb l'esquadr\xc3\xb3 174."